open-index/open-wikipedia-markdown huggingface dataset:
Noir et Blanc

***Noir et blanc*** () je francuski crno-bijeli igrani film snimljen 1986. godine u režiji Claire Devers, kojoj je to bio cjelovečernji debi. Po žanru je mjeašvina drame i crne komedije, a predstavlja adaptaciju novele *One Arm* američkog pisca Tennesseeja Williamsa. Protagonist, čiji lik tumači Francis Frappat je bijeli poslovni čovjek koji se odlazi relaksirati u teretanu, a gdje otkriva sklonost mazohizmu kada ga počne fizički zlostavljati sadistički crni maser. *Noir et Blanc* je premijerno prikazan na Kanskom festivalu gdje je osvojio nagradu za fotografiju.

## Uloge
* Francis Frappat : Antoine
* Jacques Martial : Dominique
* Joséphine Fresson : Édith
* Marc Berman : Roland
* Catherine Belkhodja : la femme de ménage
* Benoît Régent : l'hôtelier
* Isaach de Bankolé
* Claire Rigollier

## Vanjske veze
* 
*
Tigrov otok

**Tigrov otok** (španjolski: *El Tigre*) je vulkanski otok koji se nalazi u zaljevu Fonseca. Nakon presude Međunarodnog suda o upravljanju nad zaljevom, Tigrov otok je pripao Hondurasu. Tigrov otok zapravo je bazaltni stratovulkan koji administrativno pripada departmanu Valle; radi se o najjužnijem vulkanu u Hondurasu. Zajedno s okolnim otocima Zacate Grande i Comandante te nekoliko stijena, Tigrov otok sačinjava općinu Ampala, koje je 2001. godine imala nešto manje od 10,000 stanovnika; sam otok je imao nešto manje od 5,500 stanovnika. Naselja na otoku su Amapala, Gualorita, Playa Grande, Playa Negra i San Pablo.

Vulkan je visok 783 metra, a poznat je po svom svjetioniku koji se nalazi na samom vrhu otoka.
Labuđi otoci

**Labuđi otoci** (španjolski: *Islas del Cisne*), znani još i kao ***Islas Santanilla***, su lanac od tri mala otoka u Hondurasu, smješten u sjeverozapadnom dijelu Karipskog mora. Otoci u sastavu lanca su:

* Veliki labud (*Cisne Grande*, površine 2.57 km)
* Mali labud (*Cisne Pequeño*, površine 1.11 km)
* Booby Cay (*Cayo Pájaro Bobo*, površine manje od 0.01 km)

Otoke je 1502. godine otkrio Kristofor Kolumbo, koji ih je nazvao **Otocima bazena** (španjolski: *Islas de las Pozas*). Preimenovan je u XVIII. vijeku u čast izvjesnog kapetana Swana, kapetana broda *Cygnet*, kog su gusari oteli i prisilili da im se pridruži. Otoci su imali veliki povijesni značaj te su često bili od interesa ili koristi stranim državama. Danas su nenastanjeni, izuzev malog pomorskog garnizona na Velikom labudu, koji je zadužen za upravljanje aerodroma Islas del Cisne.
O Bobo

***O Bobo*** je portugalski igrani film snimljen 1987. godine u režiji Josea Alvara Moraisa. Po žanru je drama, a predstavlja adaptaciju istoimenog romana Alexandrea Herculanoa. Radnja se događa nekoliko godina nakon Revolucije karanfila, a protagonist je teatarski režiser koji krijumčari oružje kako bi financirao predstavu. Prikazan je na Festivalu u Locarnu gdje je osvojio Zlatni leopard.

## Uloge
* Fernando Heitor : Francisco Bernardes / Dom Bibas
* Paula Guedes : Rita Portugal
* Luís Lucas : João
* Carlos Farinha : João u dobi od 10 godina
* Joaquim Leitão : Camilo
* Margarida Vila-Nova

## Vanjske veze
*
Yesterday (film, 1985)

***Yesterday*** je poljski igrani film snimljen 1985. godine u režiji Radosława Piwowarskog. Po žanru je drama, a radnja je smještena u poljsku provinciju sredinom 1960-ih, te prikazuje kako se na tamošnju omladinu odražava globalna beatlemanija. *Yesterday* je prikazan na Filmskom festivalu u San Sebastianu gdje je osvojio Zlatnu školjku.

## Uloge
* Piotr Siwkiewicz – Paweł Mitura "Ringo"
* Anna Kaźmierczak – Ania
* Andrzej Zieliński – "John"
* Krzysztof Majchrzak – "Biegacz", nauczyciel przysposobienia obronnego
* Krystyna Feldman – ciotka "Ringa"
* Henryk Bista – dyrektor szkoły
* Waldemar Ignaczak – "George"
* Robert Piechota – "Paul"
* Stanisław Brudny – ksiądz
* Mira Dall – Walentynka
* Jerzy Matula – perkusista

## Napomene

## Vanjske veze
* 
* 
* 
*
Palazzo Porto in piazza Castello

**Palazzo Porto** (znana i kao **Palazzo Porto Breganze**) je renesansna palača na trgu Piazza Castello u Vicenzi, gradu u Sjevernoj Italiji (Provinciji Vicenza). Palaču je projektirao Andrea Palladio.

## Historija i karakteristike
Kako je ostala nedovršena, dan danas djeluje kao teatarska kulisa jer do nje još uvijek stoji jasno vidljiv dio stare kuće porodice Porto iz 15. vijeka, koja je trebala ustupiti mjesto novoj palači. Još se i danas točno nezna kad je građena, ali se pretpostavlja da se to desilo nakon 1570. i to zato jer nije uvrštena u traktat *[[I quattro libri dell'architettura|Quattro Libri]]* (objavljen u Veneciji iste godine) i zato što je Alessandro nasljedio teren na Piazzi Castello tek nakon što je 1571. imetak što mu je ostavio otac podijelio s braćom Oraziom i Pompeom.

Kuriozum je da se s druge strane toga trga nalazi palača Thiene čiji je vlasnik bio Francesco Thiene, koji se orodio s Alessandrom kad se oženio njegovom sestrom Isabellom. Neki stručnjaci misle da je monumentalnost Palazzo Porto rezultat rivaliteta između te dvije porodice. U svakom slučaju, Palladio se već susreo sa sličnim zadatkom kod projektiranja palače Palazzo del Capitaniato na Piazza dei Signori, ispred kog se također nalazi veliki otvoreni prostor. Po svemu sudeći palača je trebala imati sedam dijelova koji su trebali završavati u atriju, što se vidi kad se analiziraju njezini malobrojni sačuvani orginalni zidovi. Kako nikad nije dovršena, ne zna se pravi razlog zašto je prekinuta njena gradnja, što je dokumentirao Vincenzo Scamozzi 1615. godine.

Palazzo Porto je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

## Reference

## Vanjske veze

* ''Palazzo Porto Breganze, Vicenza'' (na portalu Palladio museum)
La mitad del cielo

***La mitad del cielo*** () je španski igrani film snimljen 1986. godine u režiji Manuela Gutiérreza Aragóna. Po žanru je drama, a protagonistica, čiji lik tumači  Ángela Molina, je djevojka iz Kantabrije koja 1950-ih dolazi u Madrid tražiti bolji život. Radnja prikazuje kako postaje uspješna voditeljica restorana. *La mitad del cielo* je prikazan na Filmskom festivalu u San Sebastianu gdje je osvojio Zlatnu školjku.

## Uloge
* Ángela Molina : Rosa
* Margarita Lozano : baka
* Fernando Fernán Gómez : don Pedro
* Antonio Valero : José
* Nacho Martínez : Delgado

## Vanjske veze
*
*''Cumbre no culminada''. Crítica de Ángel Fernández-Santos. El País (11/10/1986)
*Coloquio con Manuel Gutiérrez Aragón, Luis Megino y Ángela Molina en Versión Española (13/02/2004)
*Coloquio en Versión Española desde el Festival de San Sebastián. Intervienen director y actriz (20/09/2011)
*Tema principal de la banda sonora: ''Maruxa'' (Milladoiro)
Departmani Hondurasa

**Departmani Hondurasa** (španjolski: *Departamentos de Honduras*) su osnovne administrativne jedinice prvog reda na koje je podjeljen Honduras, a 
kojih ima ukupno osamnaest.

## Lista departmana

## Reference

 
## Vanjske veze

* ''Departments of Honduras''
Shinbone Alley (film)

***Shinbone Alley*** je američki animirani filmski mjuzikl snimljen 1970. godine u režiji Johna Davida Wilsona. Predstavlja adaptaciju istoimenog brodvejskog mjuzikla. Protagonist, kome glas posuđuje Eddie Bracken je pjesnik koji se nakon samoubistva reinkarnira kao žohar po imenu Archy. Radnja prikazuje kako upoznaje i zaljubi se u uličnu mačku po imenu Mehitabel (kojoj glas posuđuje Carol Channing). *Shinbone Alley* je premijerno prikazan na festivalu u Atlanti 1970. godine, a sljedeće godine je imala redovnu distribuciju. Loše je dočekana od strane kritike, koja je smatrala da je film previše kompliciran i opterećen "dubokom filozofijom" za najmlađu publiku.

## Glasovi
*Carol Channing ...  Mehitabel
*Eddie Bracken ...  Archy
*Alan Reed ...  Big Bill
*John Carradine ...  Tyrone T. Tattersall
*Hal Smith ...  Freddie the Rat / Prissy Cat
*Joan Gerber ...  Penelope the Fat Cat / Ladybugs of the Evening
*Ken Sansom ...  Rosie the Cat
*Julie Dawn Cole ... Sally the Cat
*Sal Delano ...  Beatnik Spider
*Byron Kane ... Newspaperman

## Vanjske veze
*
*Shinbone Alley at Rotten Tomatoes
Valdez Is Coming

***Valdez Is Coming*** () je američko-španski vestern film snimljen 1971. godine u režiji Edwina Sherina. Predstavlja adaptaciju istoimenog romana Elmorea Leonarda. Naslovni protagonist, čiji lik tumači Burt Lancaster, je ostarjeli meksičko-američki šerif koji se zamjeri lokalnom moćniku (čiji lik tumači Jon Cypher) koji ga daje zarobiti, mučiti i ostaviti da umre u pustinji. Radnja prikazuje kako Valdez preživljava te počne koristiti vojnička iskustva kako bi se osvetio.

## Uloge
* Burt Lancaster ... Valdez
* Susan Clark ... Gay Erin
* Jon Cypher ... Frank Tanner
* Frank Silvera ... Diego
* Héctor Elizondo ... Meksički jahač 
* Phil Brown ... Malson
* Richard Jordan ... R.L. Davis
* Barton Heyman ... El Segundo 
* Ralph Brown ... Beaudry
* Werner Hasselmann ... Šerif
* Lex Monson ... Rincon
* Sylvia Poggioli ... Segundova djevojka
* José García García ... Carlos
* María Montez ... Anita
* Juanita Penaloza ... Indijanka

## Vanjske veze
* 
* 
* 
*
Choloma

**Choloma** je grad i općina (comune) od 222.828 stanovnika na sjeveru Hondurasa u departmanu Cortés.

## Geografija

Choloma leži u unutrašnjosti Hondurasa, u aluvijalnoj dolini Valle de Sula, udaljena 15.3 km južno od svog administrativnog centra San Pedro Sula, 25 km sjeverno od luke Puerto Cortés, a od glavnog grada Tegucigalpe 190 km.

## Historija

Choloma je jedan od najstarijih gradova u Hondurasu, službeno osnovan 13. maja 1894., koji genezu ima još od 1536. kad je do tadašnjeg naselja indijanaca **Tholomac** dospio španjolski konkvistador Pedro de Alvarado. 
Na jeziku lokalnih Tolupan indijanaca (susjeda Caciqua) to je značilo *Brdo u dolini*.

Otpor indijanaca potrajao je sve dok Pedro de Alvarado nije zarobio i pogubio njihovog poglavicu Cicumbu.
*Tholomac* ili *Choloma* i dalje je bilo beznačajno selo sve do kraja 17. vijeka kad su došli franjevački redovnici i reorganizirali naselje, koje se odtad zove **Santa María de Candelaria**.

Santa María de Candelaria ili Aldea de Choloma, kako su kasnije zvali, bila je zbog svog položaja, važno mjesto za španjolske konkvistadore kao veza između grada Comayagua i luke Omoa.
*Santa María de Candelaria* je 1793. razorena za pobune indijanaca, stanovnici su se razbježali i nešto kasnije u blizini osnovali novo naselje kog su u uspomenu na staro nazvali **Choloma**.

Kad je 1894. osnovana općina nazvana je *El Paraíso*, to ime nosila je sve do 1933., tad je zakonom vraćeno njeno orginalno ime - *Choloma*.

## Privreda
Najveći dio radno sposobnih stanovnika, njih 49% radi u industriji, 14% u trgovini, 9.2% bavi se poljoprivredom, ribarstvom i šumarstvom, 6.4% građevinarstvu, 4.1% transportom i logistikom, a 17% ostalim poslovima.

## Reference
 
## Vanjske veze

* ''Municipalidad de Choloma'' (službene stranice)
Robinzonijada ili moj engleski djedica

***Robinzonijada ili moj engleski djedica*** je sovjetska filsmka komedija snimljena 1987. godine na gruzijskom jeziku u režiji Nane Džordžadze. Radnja se događa u Gruziji 1920-ih i prikazuje kako britanski inženjer dolazi postaviti telefonski sistem, te se pri tome zaljubi u mladu Gruzijku, izazvavši neprijateljstvo njenog brata boljševika. *Robinzonijada* je premijerno prikazana na Kanskom festivalu gdje je osvojila nagradu za najbolju fotografiju.

## Vanjske veze
*
Meurthe

**Meurthe** je rijeka na sjeveroistoku Francuske, duga 160.6 km, desna pritoka rijeke Moselle. 
## Karakteristike
Meurthe izvire u Masivu Vosges, od tamo teče prema sjeveroistoku, do ušća u Moselle, nešto niže od Nancya, kod Custinesa.

Sliv rijeke proteže se preko dva departmana Meurthe-et-Moselle i Vosges. Duž obala Meurthe ima puno tvornica, naročito papira, koje koriste njegovu vodu u proizvodnji.

## Reference

## Vanjske veze

* ''Description du cours de la Meurthe''
Svadba u Galileji

***Svadba u Galileji*** (; ) je francusko-belgijsko-izraelski igrani film snimljen 1987. godine u režiji Michela Khleifija. Radnja se događa u jednom palestinskom selu pod izraelskom okupacijom, i prikazuje kako lokalni poglavar nastoji u skladu sa običajima proslaviti vjenčanje svog sina iako su izraelske vojne vlasti proglasile policijski sat. *Svadba u Galileji* je osvojila niz prestižnih nagrada, uključujući Zlatnu školjku na Festivalu u San Sebastianu.

## Uloge
* Mohamad Ali El Akili : Le mukhtar (chef de village)
* Bushra Karaman : La mère
* Makram Khoury : Le gouverneur
* Yussuf Abu-Warda : Bacem (comme Youssef Abou Warda)
* Anna Condo : La fiancée (comme Anna Achdian)
* Nazih Akleh : Le fiancé
* Sonia Amar : Soumaya
* Eyad Anis : Hassan
* Waël Barghouti : Ziad
* Juliano Mer-Khamis : Officier (comme Juliano Mer)
* Ian Chemi : Officier n°2
* Tali Dorat : Soldate

## Vanjske veze
*
Salaam Bombay!

***Salaaam Bombay!*** je indijsko-britansko-francuski igrani film snimljen 1988. godine u režiji Mire Nair. Po žanru je drama, a radnja se događa na ulicama Bombaja. Protagonist, čiji lik tumači Shafiq Syed je dječak kojeg je siromaštvo natjeralo da pokuša zaraditi novac u Bombaju, gdje će morati živjeti na ulici i suočiti se sa narkomanijom, prostitucijom i ostalim oblicima društvene patologije. *Salaam Bombay!* se isticao izuzetnom autentičnošću, te je Nair za uloge ulične djece koristila naturščike, odnosno stvarnu uličnu djecu. Nakon premijere je izazvao veliku pažnju i pohvale kritičara, te osvojio niz prestižnih nagrada, omogućivši Miri Nair da otpočne međunarodnu karijeru.

## Ulkoge
*Shafiq Syed – Krishna alias Chaipau
*Hansa Vithal – Manju
*Chanda Sharma – Sola Saal
*Raghuvir Yadav – Chillum
*Anita Kanwar – Rekha
*Nana Patekar – Baba
*Irrfan Khan – Pisac pisama
*Raju Bernad – Keera
*Chandrashekhar Naidu – Chungal
*Sarfuddin Quarrassi – Koyla
*Mohanraj Babu – Salim
*Sanjana Kapoor – Strani reporter

## Reference

## Vanjske veze
* 
* 
* Salaam star now a rickshaw driver
Distant Voices, Still Lives

***Distant Voices, Still Lives*** () je britansko-zapadnonjemački igrani film snimljen 1988. godine u režiji Terencea Daviesa. Po žanru je drama, velikim dijelom autobiografskog karaktera, odnosno inspirirana životom autora u poratnom Liverpoolu. Sastoji se od dva dijela koji prikazuju život jedne siromašne radničke porodice - prvi dio prikazuje oskudicu krajem 1940-ih, a drugi dio kako mlađe generacije 1950-ih otkrivaju rock'n'roll i naznake jednog boljeg i opuštenijeg svijeta. *Distant Voices, Still Lives* je osvojio niz prestižnih nagrada, uključujući Zlatni leopard na Festivalu u Locarnu.

## Uloge
*Pete Postlethwaite – Otac / Tommy Davies
*Freda Dowie – Majka
*Lorraine Ashbourne – Maisie Davies
*Angela Walsh – Eileen Davies
*Dean Williams – Tony Davies
*Jean Boht – Aunty Nell
*Michael Starke – Dave
*Andrew Schofield – Les
*Debi Jones – Micky
*Chris Darwin – Red
*Vincent Maguire – George
*Pauline Quirke – Doreen
*Toni Mallen – Rose

## Izvori

## Vanjske veze
* 
* 
* 
*Original Trailer
*The Futurist Cinema
*Terence Davies
*Interview
*Liverpool in WWII
*Bomb Census Liverpool – The Christmas Raids  Culture24.
*Hidden House Histories 
*Billy Cotton Band Show
*Radio 4's Shipping Forecast
*Spotlight on songwriter Dick Farrelly
*Distant Voices Spotify Playlist
A Judgement in Stone

***A Judgement in Stone*** () je kriminalistički roman britanske književnice Ruth Rendell objavljen 1977. godine. Protagonistica je mlada žena po imenu Eunice koja dobija posao kućne pomoćnice u jednoj bogatoj porodici, od koje, zahvaljujući prirodnom lukavstvu, krije svoju nepismenost. Radnja prikazuje kako je poslodavci tretiraju sa ljubaznošću i poštovanjem, ali, kako ona postaje uplašena da će otkriti njenu tajnu te ih odluči sve pobiti. *A Judgement in Stone*, koji je kroz kriminalistički zaplet, obrađivao motiv klasnih razlika u tadašnjoj Britaniji, je dobio brojne pohvale i često se navodi kao najboljni roman u karijeri Ruth Rendell.

Ekraniziran je dva puta - 1986. godine kao istoimeni kanadsko-britanski film, te 1995. kao francuski film *[[La Cérémonie]]* u režiji Claudea Chabrola.
A Judgement in Stone (film)

***A Judgment in Stone*** (), također poznat i pod naslovom ***The Housekeeper*** () je britansko-kanadski igrani fiolm snimljen 1986. godine u režiji Ousame Rawija. Po žanru je triler, a predstavlja prvu adaptaciju istoimenog romana Ruth Rendell. Protagonistica, čiji lik tumači Rita Tushingham je žena koja nakon ubistva svog sadističkog oca odluči početi novi život u SAD. Radnja prikazuje kako pronalazi posao kućne pomoćnice te, usprkos ljubaznosti svojih poslodavaca, postaje opsjednuta čuvanjem svoje tajne, čak i po cijenu da ih likvidira.

Godine 1995. je u Francuskoj snimljena verzija pod naslovom *[[La Cérémonie]]* u režiji Claudea Chabrola.

## Uloge
*Rita Tushingham ... Eunice Parchman
*Ross Petty ... George Coverdale
*Shelley Peterson ... Jackie Coverdale
*Jonathan Crombie ... Bobby Coverdale
*Jessica Steen ... Melinda Coverdale
*Jackie Burroughs  ... Joan Smith
*Tom Kneebone  ... Norman Smith
*Peter MacNeill  ... William
*Donald Ewer  ... Mr. Parchman
*Joyce Gordon  ... Faster
*Aisha Bicknell ... Mlada Eunice (kao Aisha Tushingham)
*Gary Krawford ... Larry
*Wanda Cannon ... Bernice
*Layne Coleman ... pastor
*Betty Harris

## Vanjske veze
*
La Cérémonie

***La Cérémonie*** () je francusko-njemački igrani film snimljen 1995. godine u režiji Claudea Chabrola. Po žanru je mješavina drame i trilera, a predstavlja drugu po redu adaptaciju romana *[[A Judgement in Stone]]* britanske književnice Ruth Rendell. Protagonistica, čiji lik tumači Sandrine Bonnaire, je mlada žena koja dobija posao kućne pomoćnice u jednoj bogatoj porodici. Radnja prikazuje kako se oni prema njoj odnose sa poštovanjem i ljubaznošću, ali i kako ona postaje opsjednuta time da sakrije svoju disleksičnost, čak i po cijenu da likvidira svoje poslodavce.

## Uloge
* Sandrine Bonnaire : Sophie, la bonne
* Isabelle Huppert : Jeanne, la postière
* Jacqueline Bisset : Catherine Lelièvre
* Jean-Pierre Cassel : Georges Lelièvre, le mari de Catherine
* Virginie Ledoyen : Melinda Lelièvre, la fille de Georges
* Valentin Merlet : Gilles Lelièvre, le fils de Catherine
* Jean-François Perrier : le prêtre
* Julien Rochefort : Jérémie
* Dominique Frot : Madame Lantier
* Christophe Lemoine : le marchand de lunettes
* Yves Verhoeven : le livreur
* Mélanie Maudran
* Jean-Pierre Descheix : un invité
* Pierre Gondard
 
## Reference

## Vanjske veze
* 
*
Honduraški zaljev

**Honduraški zaljev** (španjolski: *Golfo de Honduras*) je veliki zaljev u Karipskom moru koji se proteže duž karipskih obala Hondurasa, Gvatemale i Belizea. U smjeru sjever-jug, zaljev se proteže od grada Dangrige u Belizeu do La Ceibe u Hondurasu, dužinom od oko 200 km. 

Zbog kompleksne dinamike obalnih i otvorenih voda, pomiješanih s oceanskim strujama, Honduraški zaljev predstavlja praktički jedinstveni ekosistem koji obiluje estuarijima, barijernim otocima, lagunama, šumama mangrova, morskim dnom prekrivenim morskom travom, otočićima (*keys*) i koraljnim grebenima. Koraljni greben Belizea, koji čini dio gotovo 900 km dugog Mezoameričkog koraljnog grebena, proteže se unutarnjom stranom Honduraškog zaljeva, a tu se nalaze još i skupina otočića (*keys*) znana kao Pelican Cays.  

U zaljev se ulijevaju vode iz čak 12 rijeka, s ukupnim prilivom od oko 1232 m³/s. Među te rijeke spadaju Moho, Sarstún, Río Dulce, Motagua i Ulúa. Velike količine sedimenta iz rijeka postepeno prijete morskom ekosistemu. 

Historijski, Honduraški zaljev je poznat kao lokacija na kojoj je slavni gusar Crnobradi, tokom zime 1717/1718. napadao i pljačkao brodove koji su putovali iz i u Meksiko preko zaljeva. U travnju 1718. kod atola Turneffe, Crnobradi je napao brodicu *Adventure* i prisilio njezina kapetana, Davida Herriota, da mu se pridruži. Nakon toga, Crnobradi je drugog gusara, Israela Handsa, imenovao kapetanom *Adventurea* i krenuo prema Sjevernoj Karolini. 

## Reference

## Vanjske veze

* When Blackbeard Scourged the Seas , History.org
Atol Misteriosa

**Atol Misteriosa** (španjolski: *Placer de la Misteriosa*) je potopljeni atol u Karipskom moru koji se nalazi na koodrinatama ; zbog svog specifičnog položaja, otprilike je jednako udaljen od Kube (320km), Hondurasa (345km) i Meksika (380km), s tim da mu je najbliži komad kopna otočni lanac Labuđi otoci u Hondurasu. 

Atol je prvi put spomenut u travnju 1787. godine, kada ga je otkrio španjolski moreplovac Tomás Nicolás de Villa. U XIX. vijeku, Charles Darwin ga je spomenuo kao primjer brzopropadajućeg koraljnog grebena. Ukupne površine 322km, Misteriosa se nalazi na dubini od cca. 20 metara (20-22m), a čini dio Kajmanskog grebena. 

Danas je za potopljeni vrh atola spojena bova, a sam teritorij, koji formalno ne pripada nikome, prisvaja nepriznata mikronacija Nova Utopija.
Departman Cortés

**Departman Cortés** (španjolski: *Departamento de Cortés*) je jedan od 18 Departmana Hondurasa koji se nalazi na sjeverozapadu zemlje.
U njemu živi 1,718,881 stanovnika (2018.) na površini od 3,923 km² (što iznosi 438.2 stan/km²), po tom kriteriju je najgušće naseljeni kraj u Hondurasu.

## Geografija

Sa sjevera graniči sa Karipskim morem, sa juga sa Departmanom Comayagua, sa istoka sa departmanima Atlántida i Yoro i sa zapada sa Departmanom Santa Bárbara i Republikom Gvatemalom.

Administrativni centar departmana je San Pedro Sula, drugi po veličini i važnosti grad u zemlji, kog zovu *[[Industrija|industrijska]] [[Glavni grad|prijestolnica]] Hondurasa*, jer njemu djeluje najveći broj industrijskih poduzeća u zemlji.

Pored njega veći urbani centri su; Choloma, Puerto Cortés, Villanueva, Santa Cruz de Yojoa, La Lima, San Manuel, Omoa, San Antonio de Cortes, Potrerillos, Pimienta i San Francisco de Yojoa.
Cortes ima 12 općina, 291 sela i 1.513 zaseoka

## Historija

*Departman Cortés* osnovan je 4. jula 1893. u vrijeme sedme političke podjele Hondurasa, za mandata generala Dominga Vásqueza.
Prije tog Cortés je bio dio Departmana Santa Bárbara.

Ime je dobio po španjolskom konkvistadoru Hernánu Cortésu, koji je zauzeo taj kraj 1525.

## Privreda
Ekonomija Cortesa bazira se na poljoprivredi, stočarstvu, trgovini i industriji. Njegova privreda ponajviše zavisi o doprinosu njegova dva najvažnija grada: Puerto Cortésa, koji je najvažnija luka Hondurasa i Centralne Amerike i San Pedro Sula, grada u kom se nalazi većina tvornica.

## Reference
 
## Vanjske veze

* ''Departamento de Cortes''
San Pedro Sula

**San Pedro Sula** je grad i općina (municipio) od 856.25 stanovnika na zapadu Hondurasa.

On je administrativni centar Departmana Cortés i drugi po veličini i važnosti grad u Hondurasu, kog zovu 
*[[Industrija|industrijska]] [[Glavni grad|prijestolnica]] Hondurasa*, jer u njemu radi najveći broj 
industrijskih poduzeća u zemlji.

Metropolski San Pedro Sula ima čak 1.600.000 stanovnika

## Geografija

San Pedro leži u unutrašnjosti na zapadu aluvijalne doline Valle de Sula, udaljen 40 km sjeverno od luke Puerto Cortés, a od glavnog grada Tegucigalpe 179 km.

### Klima
San Pedro je jedan od najvrućijih gradova u zemlji, tipične tropske vlažne ekvatorske klime. Prosječna temperatura je 26 ºC, a maksimalna doseže i do 44 ºC.

## Historija

Grad je osnovao španjolski konkvistador Pedro de Alvarado 27. juna 1536. pod imenom **San Pedro de Puerto Caballos**.
Početkom 17. vijeka bio je česta meta pljačkaških napada engleskih, francuskih i holandskih pirata, koji su načuli da je bogat zlatom. Zbog tog se stanovništvo raselilo, pa je ostao napušten slijedećih šesdeset godina.

Između 1660. - 1860. San Pedro je životario kao malo švercersko selo.
Zbog tog je i nakon tri vijeka kako je osnivan - 1888. imao samo 1714 stanovnika i bio siromašno naselje.

Velika promjena dogodila se 1893. za vladavine generala Domingo Vásqueza, kad je osnovan Departman Cortés, a San Pedro Sula proglašen njegovim administrativnim centrom, U to vrijeme počele su se osnivati i velike plantaže banana.

Banane su početkom 20. vijeka, donjele prosperitet i privukle brojne strane kompanije i mnoštvo novih stanovnika, tako da je vrlo brzo imao 5,000 a već 1920. preko 10.000.

Između Dva rata banane su činile 75 do 85 % honduraškog izvoza, od čeg je i San Pedro Sula imao veliku korist.
Loše je bilo to što se većina trgovine obavljala preko kompanija koje su bile vlasništvo stranaca, pa je veći dio profita odlazio izvan zemlje.
Nakon rata - 1949. grad je već imao 21.139 stanovnika, tad su počeli nicati i prvi industrijski pogoni, pa se odtad razvija kao industrijski centar.

## Znamenitosti

Od znamenitosti ima neobaroknu katedralu podignutu 1949. i nekoliko muzeja
Poznat je i kao ulaz u Nacionalni park Cusuco.

## Privreda, transport i obrazovanje

Grad San Pedro Sula je najvažniji industrijski centar zemlje, dio šire industrijske zone Valle de Sula, u kojoj se nalazi više od 80% pogona tekstilne i prerađivačke industrije Hondurasa, koji ostvaraju oko 50% BDP i 60% izvoza.
.
U San Pedru je osnovan velik broj poduzeća koja djeluju u više od 20 industrijskih grana, od proizvodnje bezalkoholnih pića, piva, tekstila, kozmetike, gume, pamuka, plastike, duhana, sapuna, betona, boja do farmaceutskih proizvoda, automobilskih dijelova i mesnih prerađevina.

Grad ima međunarodni aerodrom - Ramón Villeda Morales) (IATA: SAP, ICAO: MHLM), koji leži 11 km jugoistočno od centra.

Pored većeg broja osnovnih i srednjih škola, od 1977 ima i univerzitet.

## Gradovi prijatelji

*  Monterrey, Meksiko 
*  Zapopan, Meksiko 
*  Portland, Sjedinjene Američke Države

## Reference
 
## Vanjske veze

* ''Alcaldía Municipal de San Pedro Sula'' (službene stranice)
Puerto Cortés

**Puerto Cortés** je lučki grad i općina (municipio) od 131,981 stanovnika na sjeverozapadu Hondurasa u Departmanu Cortés.

**Puerto Cortés** je jedna od najvećih luka Centralne Amerike, preko koje se odvija većina izvoza i uvoza iz Hondurasa.

## Geografija
Puerto Cortés leži na južnom kraju malog poluotoka u Honduraškom zaljevu, od kopna je odvojen Lagunom Alvarado. Od drugog po veličini grada u Hondurasu San Pedro Sula, udaljen je 40 km južno, a od glavnog grada 
Tegucigalpe 209 km.

## Historija
Puerto Cortes je osnovao 1524. španjolski konkvistador Gil Gonzales Davila i nazvao **Villa de la Natividad de Nuestra Señora**, na lokaciji koja se danas zove *Cienaguita*. Kod *Ville Natividad* se 1526. želio iskrcati Hernán Cortés, koji je htio kazniti svog neprijatelja, kapetana Gila Gonzalesa Davilu. Na njegovu nesreću u taj čas digla se oluja, pa je on u havariji izgubio 17 konja, zbog tog je mjesto nazvao *Puerto Caballos* (Konjska luka).

Zbog tog od 5. marta 1869. nosi ime *Puerto Cortes*, u čast španjolskog kapetana Hernána Cortésa, pa je njegovo staro ime *Villa de Puerto Caballos* ukinuto. U to vrijeme počela se graditi željeznička pruga prema moru.

Puerto Cortes je 3. aprila 1882. dobio status općine.

Na samim počecima Puerto Cortes nije bio interesantan španjolskim konkvistadorima, jer je bio suviše močvaran, zbog tog su oni za svoju luku odabrali Omou.

Tako da se Puerto Cortes počeo razvijati u većoj mjeri tek od 1933. i to na inicijativu grupe građana okupljenih oko Općinske korporacije koja je kreirala uvjete za modernizacije grada.

## Privreda
Ekonomija grada Puerto Cortesa bazira se uglavnom na luci u kojoj radi oko 65% zaposlenih, ostali se bave trgovinom, poljoprivredom, stočarstvoa i turizmom.

Turizam postaje sve važniji za grad, jer ima lijepe štićene plaže (La Coca Cola, Cieneguita, El Malecón ) duž Lagune Alvarado.

## Gradovi prijatelji
*  Corpus Christi, Sjedinjene Američke Države

## Reference

## Vanjske veze

* ''Municipalidad de de Puerto Cortés'' (službene stranice)
Pretty Maids All in a Row

***Pretty Maids All in a Row*** (), u Jugoslaviji prikazan pod naslovom ***Tigar jede ljepotice***, je američki igrani film snimljen 1971. godine u režiji Rogera Vadima. Po žanru je mješavina trilera i crne komedije, a radnjom je smješten u jednu gimnaziju čije najljepše učenice postaju žrtvama serijskog ubice. Glavni lik, kojeg tumači Rock Hudson, je trener školskog fudbalskog tima koji je imao seksualne odnose sa nekim od djevojaka te zbog toga postaje glavni osumnjičeni.

## Glavne uloge
* Rock Hudson ... Michael "Tiger" McDrew
* Angie Dickinson ... Betty Smith
* Telly Savalas ... Policijski kapetan Sam Surcher
* John David Carson ... Ponce de Leon Harper
* Keenan Wynn ... Šef polčicije John Poldaski
* Barbara Leigh ... Jean McDrew, Tigerova supruga
* Roddy McDowall ... Mr. Proffer, direktor škole
* James Doohan ... Follo
* William Campbell ... Grady
* Susan Tolsky ... Miss Harriet Craymire

**"Lijepe djevojke:"**
* Brenda Sykes: Pamela Wilcox, afroamerička učenica
* Joy Bang: Rita
* Gretchen Burrell: Marjorie
* Joanna Cameron: Yvonne Millick, tamnokosa učenica
* Aimee Eccles: Hilda Lee, azijskoamerička učenica
* June Fairchild: Sonny Swangle, učenica koja se uvijek smije
* Margaret Markov: Polly
* Diane Sherry: Sheryl

## Reference

## Vanjske veze
* 
* 
* 
* NNDB listing
* Allmovie.com listing
*John Landis on ''Pretty Maids All in a Row'' at Trailers from Hell
Valle de Sula

**Valle de Sula** (šp. *Dolina Sula*) je velika aluvijalna dolina na zapadu Hondurasa.

## Geografija
Valle de Sula ima površinu od 2300 km², gusto je naseljena i u njoj leži San Pedro Sula, drugi po veličini gradu Hondurasu. Ostali važniji urbani centri su El Progreso, Choloma, Puerto Cortés, Villanueva i Tela. U hidrološkom smislu, u dolini se nalaze dva najznačajnija sliva Hondurasa koje formiraju rijeke Ulúa i Chamelecón, koje znaju i plaviti za kišne sezone. Prosječna visina doline je 40 metara. Vrlo je plodna i u njoj se uzgajaju banane, šećerna trska, agrumi, palme uljarice i žitarice.

## Reference

## Vanjske veze
* ''Valle de Sula: Honduras''
Ulúa

**Ulúa** (španjolski: *Río Ulúa*) je rijeka na zapadu Honduras, duga 300 km, koja uvire u Karipsko more.

## Karakteristike

Ulúa izvire u Departmanu Intibucá, od tamo teče prema sjeveroistoku, uz velike meandre preko doline Valle de Sula do ušća u Honduraški zaljev.

Sliv rijeke proteže se preko departmana Intibucá, Santa Bárbara, Cortés, Yoro i Atlántida.

## Reference

## Vanjske veze

* ''Río Ulúa: Ubicación y todo lo que necesita conocer sobre él''
Schmetterlinge

***Schmetterlinge*** () je zapadnonjemački igrani film snimljen u režiji Wolfganga Beckera i premijerno prikazan početkom 1988. godine. Predstavlja adaptaciju istoimene priče britanskog književnika Iana McEwana. Radnja prikazuje kako adolescent postaje svjedokom davljenja djevojčice u rijeci. *Schmetterlinge* je na Festivalu u Locarnu osvojio Zlatni leopard.

## Vanjske veze
*
Plaza Suite (film)

***Plaza Suite*** je američka omnibus filmska komedija snimljena 1971. godine u režiji Arthura Hillera. Predstavlja adaptaciju istoimenog teatarskog komada Neila Simona koji je također napisao scenario. Sastoji se od tri priče radnjom smještene u jedan njujorški hotel, a u kojima Walter Matthau tumači likove tri različita muškarca.

## Uloge
*Walter Matthau ..... Sam Nash/Jesse Kiplinger/Roy Hubley
*Maureen Stapleton ..... Karen Nash 
*Barbara Harris ..... Muriel Tate 
*Lee Grant ..... Norma Hubley
*Louise Sorel ..... Miss McCormack
*Jenny Sullivan ..... Mimsey Hubley

## Reference

## Vanjske veze
*
On the Black Hill (film)

***On the Black Hill*** () je britanski igrani film snimljen 1988. godine u režiji Andrewa Grievea. Predstavlja adaptaciju istoimenog romana Brucea Chatwina. Radnja započinje u Velsu krajem 19. vijeka i prati osamdeset godina u životu dvojice braće. Prikazan je na Festivalu u San Sebastianu gdje je osvojio Zlatnu školjku.

## Uloge
* Bob Peck ... Amos Jones
* Gemma Jones ... Mary Jones (rođ. Latimer)
* Mike Gwilym ... Benjamin Jones
* Robert Gwilym ... Lewis Jones
* Nicola Beddoe ... Rosie
* Patrick Godfrey ... Voditelj dražbe
* Catherine Schell ... Lotte Zons
* Benjamin Whitrow ... Arkwright
* Eric Wyn ... Tom Watkins

## Izvori

## Vanjske veze
*
Ladri di saponette

***Ladri di saponette*** () je italijanska filmska komedija snimljena u režiji Maurizija Nichettija i premijerno prikazana početkom 1989. godine. Predstavlja svojevrsnu parodiju klasičnog neorealističkog filma *[[Kradljivci bicikla]]*, ali i satirički prikaz suvremene italijanske televizijske industrije. Nichetti u filmu tumači sineasta koji je napravio crno-bijeli film u nekadašnjem neorealističnom stilu, ali koji sa užasom otkriva da je prilikom televizijske premijere stalno prekidan reklamama. Radnja prikazuje kako zbog toga nastane kaos, te protagonist istog filma (koga također tumači Nichetti) odjednom prijeđe u stvarni svijet gdje se nimalo ne snalazi u svijetu modernog obilja. *Ladri di saponette* su bili prikazani na Moskovog festivalu gdje su osvojili glavnu nagradu.

## Vanjske veze
*
Zašto je Bodhi-Dharma otišao na Istok?

***Zašto je Bodhi-Dharma otišao na Istok?*** (달마가 동쪽으로 간 까닭은? - *Dalmaga dongjjok-euro gan ggadakeun?*) je južnokorejski igrani film snimljen 1989. godine u režiji Bae Yong-kyuna. Po žanru je drama, velikim dijelom inspirirana učenjem zen budizma. Protagonisti su dječak bez roditelja, mladi budistički redovnik i stari majstor zena. *Zašto je Bodhi-Dharma otišao na Istok?* je na Festivalu u Locarnu osvojio Zlatni leopard.

## Reference

## Vanjske veze
*
Homer and Eddie

***Homer and Eddie*** () je američki igrani film snimljen 1989. godine u režiji Andreja Končalovskog. Po žanru predstavlja mješavinu drame i crne komedije. Naslovni protagonisti, koje tumače Jim Belushi i Whoopie Goldberg, su mentalno retardirani muškarac i sociopatska i na smrt bolesna žena. Radnja prikazuje kako se sretnu i odluče putovati do Homerovog oca. *Homer and Eddie* je prikazan na Festivalu u San Sebastianu gdje je osvojio Zlatnu školjku.

## Uloge
* Jim Belushi ... Homer Lanza
* Whoopi Goldberg ... Eddie Cervi 
* Karen Black ... Belle
* Anne Ramsey ... Edna
* Beah Richards ... Linda Cervi
* John Waters ... Robber
* Mickey Jones ... Kuhar pice
* Tad Horino ... Mickey
* Vincent Schiavelli ... Svećenik
* Fritz Feld ... Pogrebnik (posljednja uloga u karijeri)

## Vanjske veze
*
Grad tuge

***Grad tuge*** () je tajvanski historijski film snimljen 1989. godine u režiji Hou Hsiao-hsiena. Temelji se na stvarnim događajima, odnosno incidentom 28. februara, koji je decenijama predstavljao tabu-temu odnosno bio službeno zataškavan od strane tajvanskih vlasti. Radnja započinje 1945. godine nakon što je Japan kapitulirao u Drugom svjetskom ratu, te otok Formoza nakon poluvijekovne japanske vladavine došao pod vlast Republike Kine. Protagonisti su članovi porodice Lin, koji ispočetka Kineze dočekuju kao oslobodioce, ali sa vremenom postaju svjedocima pljačke i zlostavljanja koje kineski nacionalistički režim Kuomintanga i njegovi korumpirani predstavnici vrše nad domaćim tajvanskim stanovništvom, a što dvije godine dovodi do protesta, nereda i pobune koja će biti krvavo ugušena. *Grad tuge*, nastao dvije godine nakon što je na Tajvanu službeno bilo ukinuto izvanredno stanje, a vlasti formalno priznale krvoproliće, je premijerno prikazan na venecijanskoj Mostri gdje je trijumfirao, osvojivši Zlatni lav.

## Uloge

### Porodica Lin
*Tony Leung Chiu-Wai ... Wen-ching
*Chen Sung-young...  Wen-heung
*Jack Kao ... Wen-leung
*Li Tian-lu ... Ah-lu (djed)

### Ostale uloge
*Xin Shufen ... Hinomi
*Wu Yi-fang ... Hinoiei
*Nakamura Ikuyo ... Shizuko
*Jan Hung-tze ... G. Lin
*Wu Nien-jen ... G. Wu
*Zhang Dachun ... Reporter Ho
*Tsai Chen-nan ... pjevač (cameo)

## Vanjske veze
* 
*
Incident 228

**Incident 28. februara**, **Masakr 28. februara** ili **Incident 228**  ) je naziv za masovnu pobunu domicilnog formoškog stanovništva protiv vlasti Republike Kine i vladajuće kineske nacionalističke stranke Kuomintang do koje je došlo početkom 1947. godine, odnosno njeno krvavo gušenje od strane kuomintanških trupa. Do nje je došlo nepune dvije godine nakon kapitulacije Japana u Drugom svjetskom ratu, odnosno završetka poluvijekovne japanske vladavine nad otokom Formoza, koju je zamijenio kuomintanški režim. Tajvansko stanovništvo, koje je pod japanskom vlašću uživalo relativnu autonomiju i prosperitet, se brzo okrenulo protiv došljaka koji su pod vodstvom korumpiranog guvernera Chen Yija počeli masovno zlostavljati i ekonomski eksploatirati Formožane. Tenzije su eksalirale 27. februara u Taipeiu kada su službenici Biroa za monopol duhana i alkoholnih pića konfiscirali cigarete 40-godišnjoj udovici Lin Jiang-ma te je potom pretukli. Revoltirana masa se sljedeći dan okupila ispred sjedišta Biroa te ga demolirala, a na što je Chen Yi poslao policiju koja je pucala izazvavši ljudske žrtve; to je samo dodatno razjarilo masu te dovelo do ispočetka spontanih nereda u Taipeiju, ali i u drugim dijelovima Formoze. Pobunjenici su se sa vremenom organizirali i naoružali, te preuzeli vlast nad dijelom Taipeia, a pobunu je pratio linč i pogrom kineskih došljaka. Situacija se počela okretati protiv pobunjenika tek nakon što su 7. marta Chne Yiju počela stizati pojačanja koumintanških trupa sa kopna, te koje su počele bezobzirno ubijati lokalno formoško stanovništvo. Tokom sljedećih nekoliko tjedana pobuna se smirila, a računa se da je u njoj smrtno stradalo između 5000 i 28.000 ljudi. Kuomintanške vlasti, koje su za pobunu formalno okrivile suparničke komuniste, sa kojima su tada na kineskom kopnu bile vodile građanski rat, su otpočele dugogodišnju strahovladu poznatu kao Bijeli teror, a godine 1949. uvele i izvanredno stanje koje će potrajati sve do 1987. godine. Sve je to vrijeme Incident 228 bio službeno zataškavan, odnosno predstavljao tabu temu u tajvanskoj javnosti. Tek godine 1987. je službenp priznato, a tajvanski predsjednik Lee Teng-hui je otpočeo službeno obilježavanje kao službeni blagdan pod imenom **Memorijalni dan mira** (和平紀念日; hépíng jìniànrì).

## Povezano
**[[Grad tuge]]*
La nacion clandestina

***La Nación Clandestina***' () je bolivijsko-španski igrani film snimljen 1989. godine u režiji Jorgea Sanjinésa. Radnja prikazuje položaj domorodačkog naroda Aymara u suvremenoj Boliviji. Prikazan je na Festivalu u San Sebastianu gdje je osvojio Zlatnu školjku.

## Vanjske veze
*
Buio Omega

***Buio Omega*** () je italijanski horor film snimljen 1979. godine u režiji Joea D'Amata. Predstavlja remake crno-bijelog filma *[[Treće oko (film, 1966)|Treće oko]]* iz 1966. godine. Protagonist, čiji lik tumači Kieran Canter je mladić koji je naslijedio usamljenu kuću, čija mu kućepaziteljica vudu kletvom ubije zaručnicu (čiji lik tumači Cinzia Monreale). Radnja prikazuje kako on, mučen žudnjom, otkopava njen leš, a to ga potiče da počne ubijati djevojke koje ga podsjećaju na nju. *Buio Omega*, koji se isticao eksplicitnim i po publiku neugodnim prikazom kanibalizma i nekrofilije, je poznat po soundtracku koji je za njega napravio bend Goblin.

## Reference

### Fusnote

### Sources

* 
* 

## Vanjske veze
*
Hard Sensation

***Hard Sensation*** () je italijanski pornografski triler film snimljen u režiji Joea D'Amata i premijerno prikazan 1981. godine. Radnja se događa na jednom tropskom otoku gdje četvoro djevojaka, koje su djevice provode odmor te ih tamo napadne i počne seksualno zlostavljati grupa odbjeglih zatvorenika, kojima će se kasnije osvetiti.

## Uloge
* George Eastman : Clyde
* Dirce Funari : Corinne Jacquard
* Mark Shannon : Bobo
* Lucía Ramírez : Susan
* Annj Goren: Gđa Perez

## Vanjske veze
*
Artur Dmochowski

**Artur Antoni Dmochowski**; fonetski: Artur Antonji Dmohovski (13. juni 1959-, Krakov) je poljski historičar, publicista i diplomata. Ambasador Republike Poljske u Crnoj Gori (2018.–2023.) i Tajlandu (2023.–2024.).

## Život
Diplomirao je na Jagelonskom univerzitetu, specijalizirajući se na najnovijoj istoriji Centralne i Istočne Europe. Dobio je zvanje *Master in International Policy Studies* na studijama na Univerzitetu Maryland u okviru Fulbright stipendije. 1992. godine počeo je radititi u Ministarstvu vanjskih poslova. Radio je kao predstavnik Poljske u mirovnim misijama u Gruziji i na Balkanu, gdje je obavljao funkciju portparola Misije OEBS-a u Bosni i Hercegovini, a kasnije tokom šest godina kao Ministar Savjetnik bio rukovodilac ekonomskog odjeljenja Ambasade u Rimu. U godinama 2015–2016 bio je portparol, a kasnije zamjenik direktora Diplomatske akademije Ministarstva. Od 31. augusta 2018. g. do 31. maj 2023. je bio ambasador Republike Poljske u Crnoj Gori.

Tokom 80-ih godina djelovao je u podzemnom Nezavisnom udruženju studenata i Solidarnosti. Bio je glavni i odgovorni urednik najvećeg podzemnog časopisa na jugu zemlje – nedjeljnika „Vrijeme Solidarnosti”, dok je u 90-im godinama radio kao novinar u Njujorku i Televiziji Poljska. U godinama 2016–2017 bio je na čelu Poljske novinske agencije.

Žena Monika je doktorka međunarodnih odnosa; radi u Kancelariji Predsjednika Poljske. Imaju dvoje djece.

## Odlikovanja
Dobio je odlikovanje Komandorski Krst Ordena obnove Poljske (2018 g.), Krst Slobode i Solidarnosti (2010 g.) i medalje „Hvala za slobodu”, „Nesalomljivim u riječi” (2010 g.) i Orden Crnogorske zastave. Dobio je takođe počasno priznanje Nagradu slobode riječi Udruženja novinara Poljske.

## Djela

* *Zginął za Polskę bez komunistów. Zarys biografii Józefa Kurasia „Ognia”*, Warszawa: Wydawnictwo CDN, 1987.
* *Wietnam. Wojna bez zwycięzców*, Kraków: Europa, 1991, 2000.
* *Wietnam 1962-1975*, Warszawa: Dom Wydawniczy Bellona, 2003.
* *Kulisy kryzysu: o przyszłości Polski i Europy*, Lublin; Warszawa: Wydawnictwo Słowa i Myśli, 2013.
* *Między Unią a Rosją: o polskiej racji stanu, polityce zagranicznej i miejscu Polski w Unii Europejskiej*, Lublin; Warszawa" Wydawnictwo Słowa i Myśli, 2013.
* *Kościół "Wyborczej": największa operacja resortowych dzieci*, Lublin: Wydawnictwo Słowa i Myśli, 2014.
* *Najdłuższa wojna: przed Ukrainą był Wietnam, Lublin*; Warszawa: Wydawnictwo Słowa i Myśli, 2014.
* *Jak wygrać wybory*, Lublin; Warszawa: Wydawnictwo Słowa i Myśli, 2014.

## Izvori

## Vanjske veze

* Zapis posiedzenia Komisji Spraw Zagranicznych z 18.07.2018.
* Artur Dmochowski na stranicama Ambasade
P.S. RED I

"**P.S. RED I**" je četvrti samostalni singl japanskog pjevača Tōrua Kitajime, forntmena benda Ling tosite sigure. Singl je snimnjen kao uvodna pjesma za japansku distribuciju Oscarom nagrađenog filma *[[Spider-Man: Into the Spider-Verse]]* (2018.), a premijerno je objavljen 6. ožujka 2019. godine. Uz naslovni singl izdana je i pjesma "moving on", a na diskovima je bila prisutna i instrumentalna verzija naslovnog singla. "P.S. RED I" je izdan kao redovni singl te kao posebno [First Press Limited Edition] izdanje, što je bio slučaj i s TK-jevim prethodnim singlom, "katharsis". 

Sony Pictures Japan je već 10. prosinca 2018. godine objavio *teaser trailer* za japansko izdanje filma *[[Spider-Man: Into the Spider-Verse]]*, u sklopu kojega je pušten i prvi *teaser* za pjesmu. Puna pjesma mogla se poslušati krajem siječnja 2019. godine, a spot je službeno objavljen 8. ožujka 2019. godine. TK će ponovo, mada ovoga puta u sklopu benda Ling tosite sigure, doprinijeti japanskoj adaptaciji ovog serijala, jer je singl "Neighbormind" bio glavna tema za japansku sinkronizaciju igranog filma *[[Spider-Man: Far From Home]]*.

Pjesma je tokom inicijalne distribucije zauzela 25. mjesto na Oriconovoj ljestvici, a CD je prodan u više od 3,000 primjeraka.

Obje pjesme s ove singlice reizdane su kao posebno *sainou mix* izdanje na albumu 彩脳 iz 2020. godine.

## Popis pjesama

## Reference

## Vanjske veze
* Diskografija
Cangrejal

**Cangrejal** (španjolski: *Río Cangrejal*) je rijeka na sjeveru Honduras, duga svega 25 km, ali jedna od najslikovitijih rijeka koja uvire u Honduraški zaljev.

## Karakteristike

Cangrejal se formira sutokom tri riječice Viejo, Blanco i Yaruca u radijusu od nekih devedesetak metara, na terenu Općine La Ceibe. Sve tri pritoke izviru na padinama planine Pico Bonito visoke 2,584 metara.
Od tamo odmah uranja u duboki kanjon, u kom se sa nadmorske visine od 265 m u svega 25 km spušta do razine mora i ušća kod La Ceibe.

Zbog tog je jedna od najbržih rijeka Centralne Amerike, puna brzaka i slapova. Duž kanjona proteže se velike stijene i gusta džungla, u kojoj je moguće vidjeti puno egzotičnih ptica.

Ime je dobio po rakovima, kojih je nekad bilo puno naročito kod ušća.

## Reference

## Vanjske veze

* ''The Cangrejal River in La Ceiba, Honduras''
La Ceiba

**La Ceiba** je lučki grad i općina (municipio) od 214,917 stanovnika na sjeveru Hondurasa duž Honduraškog zaljeva.

On je administrativni centar Departmana Atlántida, treći po veličini grad Hondurasa, i njegova druga luka.

## Geografija

La Ceiba leži između ušća dviju rijeka Cangrejal (istok) i Danto (zapad) u Honduraški zaljev.
Od najveće honduraške luke Puerto Cortésa udaljen je 123 km zapadno, a od glavnog grada Tegucigalpe 193 km.

Ime je dobio po stablu Ceiba jednoj vrsti slezovke, koje je nekad svojom visokom krošnjom štitila od prekomjernog sunca stanovnike tada malenog grada.

## Historija

Historija La Ceibe počinje 1877. kad je izabran njen prvi gradonačelnik Mariano Guiraud (1877.-1878.) građanin francuskog porijekla.
Ona  je proglašena općinom 23. augusta 1877., a titulu grada dobila je 24. jula 1893.

Od kad je 1902. osnovan Departman Atlántida La Ceiba je proglašena njegovim administrativnim centrom.

## Privreda

Ekonomija grada La Ceiba bazira se uglavnom na luci u kojoj radi većina zaposlenih, ostali se bave trgovinom i turizmom.
U Ceibi ima sjedište moćna kompanija Stándard Fruit, koja je najveći izvoznik voća; naročito banana, ananasa i grejpa, iz Hondurasa.

Turizam postaje sve važniji za grad, jer ima lijepe karipske plaže sa bujnom tropskom vegetacijom.
Grad ima međunarodni aerodrom Goloson (IATA: LCE, ICAO: MHLC).

Pored grada nalazi se veliki Nacionalni park Pico Bonito i rezervat divljih životinja Cuero y Saldo.

## Gradovi prijatelji

*  Broken Arrow, Sjedinjene Američke Države

## Reference
 
## Vanjske veze

* ''Municipio de La Ceiba''  
* ''Welcome to La Ceiba, Honduras ''
Danto

**Danto** (španjolski: *Río Danto*) je riječica na sjeveru Honduras, duga tridesetak km, koja uvire u Honduraški zaljev zapadno od grada La Ceiba.

## Reference

## Vanjske veze

* ''Map of La Ceiba''
Paradiso Blu

***Paradiso Blu*** () je italijanski erotski film snimljen u režiji Joea D'Amata i premijerno prikazan 1982. godine. Djelomično inspiriran tada popularnim filmom *[[Plava laguna (film)|Plava laguna]]* radnjom je smješten na karipski otok gdje nakon rušenja aviona dolaze stjuardesa (čiji lik tumači Anna Bergman) i 16-godišnji mladić (čiji lik tumači Dan Monahan), koji će tamo otkriti ljubav. *Paradiso Blu*, u kome je nastupila kći uglednog švedskog sineasta Ingmara Bergmana, je snimljen krajem 1970-ih i početkom 1980-ih snimljen na lokacijama u Dominikanskoj Republici kao i još nekoliko D'Amatovih filmova. Originalnio je zamišljen kao "tvrdi" pornografski film, ali se D'Amato na kraju odlučio za "meku" erotiku. D'Amato je, nastojeći steći naklonost kritike, kao režisera umjesto sebe potpisao Annu Bergman, ali je film svejedno neslavno prošao kod kritičara.

## Vanjske veze
*
Departman Atlántida

**Departman Atlántida** (španjolski: *Departamento de Atlántida*) je jedan od 18 Departmana Hondurasa koji se nalazi na sjeveru zemlje.
U njemu živi 471,575 stanovnika (2018.) na površini od 4,372 km² (što iznosi 107.9 stan/km²).

## Geografija

Sa sjevera graniči sa Karipskim morem, sa juga sa Departmanom Yoro, sa istoka sa Departmanom Colón i sa zapada sa departmanima Cortés i Yoro.

Administrativni centar departmana je La Ceiba, treći po veličini i važnosti grad u zemlji.

Administrativno je podijeljen na 8 općina, 229 sela i 879 zaseoka

## Historija

*Departman Atlántida* osnovan je 24. februara 1902. u vrijeme osme političke podjele Hondurasa, za mandata generala Terencia Sierre, od dijelova departmana; Colón i Yoro.

Ime je dobio po Atlanskom oceanu duž čije se obale prostire.

## Privreda

Ekonomija Atlántide bazira se na poljoprivredi, stočarstvu, trgovini i turizmu. Poljoprivreda uvelike zavisi od američke kompanije Standard Fruit, koja dominira tržištem voća, a u Atlántidi se najviše uzgajaju banane, ananas, šećerna trska, agrumi, kava, kakaovac 
i palme uljarice.

*Departman Atlántida* je cestama dobro povezan sa ostatkom zemlje u njemu se nalaze dvije važne luke za ekonomiju zemlje La Ceiba i Tela.

## Reference
 
## Vanjske veze

* ''Departamento de Atlantida''